 Diuterọnọmi 26  Ọ ga-erukwa na mgbe ị ga-emesị banye nala ahụ Jehova bụ Chineke gị na-enye gị ka ọ bụrụ ihe nketa gị, mgbe i nwetakwara ya ma biri nime ya,ị ga-eweta ụfọdụ nime mkpụrụ mbụ nke ihe niile ala ahụ mepụtara, bụ ndị ị ga-eweta nala gị nke Jehova bụ Chineke gị na-enye gị, ị ga-awụnyekwa ha na nkata ma gaa nebe Jehova bụ Chineke gị ga-ahọrọ ime ka aha ya biri.Ị ga-abịakwute onye nchụàjà nke ga na-eje ozi noge ahụ wee sị ya, Taa, m ga-akọrọ Jehova bụ Chineke gị na abatawo m nala ahụ Jehova ṅụụrụ nna nna anyị hà iyi inye anyị.Onye nchụàjà ga-anara gị nkata ahụ ma busa ya nihu ebe ịchụàjà nke Jehova bụ Chineke gị.Ị ga-ekwukwa nihu Jehova bụ Chineke gị, sị, Nna m bụ onye Siria nke nọ na-ala niyi; o wee gbadaa Ijipt ma biri nebe ahụ dị ka ọbịa, ya na mmadụ ole na ole; ma nebe ahụ, ọ ghọrọ mba ukwu, nke dị ike ma dị ọtụtụ.Ndị Ijipt wee malite imegbu anyị na imekpa anyị ahụ, jirikwa aka ike were anyị gbara ohu.Anyị wee malite itiku Jehova bụ Chineke nna nna anyị hà, Jehova wee nụ olu anyị ma hụ mmekpa ahụ anyị na nsogbu anyị nakwa mmegbu a na-emegbu anyị.Nikpeazụ, Jehova ji aka dị ike na ogwe aka ọ gbatịrị agbatị na ihe na-eme ka a tụọ oké egwu na ihe ịrịba ama nakwa ọrụ ebube dị iche iche kpọpụta anyị nIjipt.O wee kpọta anyị nebe a ma nye anyị ala a, bụ ala nke mmiri ara ehi na mmanụ aṅụ na-eru na ya.Ugbu a, lee, ewetawo m mkpụrụ mbụ nke ala Jehova nyere m mepụtara.Ị ga-aṅụrịkwa ọṅụ nihe ọma niile Jehova bụ Chineke gị nyere gị na ezinụlọ gị, gị na onye Livaị na onye mbịarambịa nke nọ netiti unu.Mgbe i wetasịrị otu ụzọ nụzọ iri nke ihe dum i mepụtara nafọ nke atọ, bụ afọ a na-enye otu ụzọ nụzọ iri, ị ga-enye ya onye Livaị, onye mbịarambịa, na nwa na-enweghị nna nakwa nwaanyị di ya nwụrụ, ha ga-erikwa ya nime obodo gị wee rijuo afọ.Ị ga-ekwu nihu Jehova bụ Chineke gị, sị, Ewepụtawo m ihe dị nsọ nụlọ m, enyewokwa m ya onye Livaị na onye mbịarambịa, nwa na-enweghị nna nakwa nwaanyị di ya nwụrụ, dị ka ihe dum i nyere m niwu si dị. Emebighị m ihe ndị i nyere niwu, echefughịkwa m ha.Erighị m ihe ọ bụla si na ya noge m na-eru uju, ewepụghịkwa m ihe na ya mgbe m na-adịghị ọcha, enyeghịkwa m nke ọ bụla nime ya maka onye ọ bụla nwụrụ anwụ. M gere ntị nolu Jehova bụ Chineke m. Emewo m dị ka ihe niile i nyere m niwu si dị.Si nebe obibi gị dị nsọ, bụ eluigwe, ledata anya, gọzie ndị gị bụ Izrel, gọziekwa ala i nyere anyị, dị nnọọ ka ị ṅụụrụ nna nna anyị hà niyi, bụ ala mmiri ara ehi na mmanụ aṅụ na-eru na ya.Taa, Jehova bụ Chineke gị na-enye gị iwu ka i debe ụkpụrụ na mkpebi ikpe ndị a; jiri obi gị dum na mkpụrụ obi gị dum debe ha ma mee ha.I mewokwa ka Jehova kwuo taa na ya ga-abụ Chineke gị mgbe ị na-eje ije nụzọ ya ma na-edebe ụkpụrụ ya na ihe o nyere niwu nakwa mkpebi ikpe ya, na-egekwa ntị nolu ya.Jehova emewo ka i kwuo taa na unu ga-abụ ndị ya, bụ ihe onwunwe ya pụrụ iche, dị nnọọ ka o kwere gị ná nkwa, nakwa na ị ga-edebe ihe niile o nyere niwu,nakwa na ya onwe ya ga-eme ka ị dị elu karịa mba niile ọzọ o kere, bụ nke ga-eweta otuto na aha ọma nakwa ịma mma dị nnọọ ka o kwere ná nkwa, ọ bụrụhaala na unu abụụrụ Jehova bụ Chineke gị ndị dị nsọ. 